b"\n_START_ARTICLE_\nFoment Hortenc\n_START_SECTION_\nTeatre\n_START_PARAGRAPH_\nEl teatre \xc3\xa9s un dels \xc3\xa0mbits amb m\xc3\xa9s pres\xc3\xa8ncia entre les activitats de l'entitat, i s'hi fan actuacions dels quadres propis i tamb\xc3\xa9 de companyies alienes. El Foment Hortenc t\xc3\xa9 una escola de teatre per a joves membres, entre nou i disset anys, que cada final de curs actuen tamb\xc3\xa9 al teatre de l'associaci\xc3\xb3._NEWLINE_El Foment Hortenc programa una mitjana d'entre sis i set muntatges teatrals cada any a c\xc3\xa0rrec dels quadres infantils, juvenil i s\xc3\xa8niors, dirigits cada un dels quals pels respectius directors d'escena del centre. Obres cl\xc3\xa0ssiques com Terra baixa, La filla del mar, Cyrano de Bergerac i contempor\xc3\xa0nies com Dakota, Pel davant i pel darrera o El sopar dels idiotes s\xc3\xb3n nom\xc3\xa9s algunes de les que s'han representat els \xc3\xbaltims anys. Entre les darreres obres de teatre realitzades al Foment, destaquen El Mikado (d'Arthur Sullivan) dirigida per Armand Calafell i el Francesc Penalba, El diari d'Anna Frank, etc._NEWLINE_Una menci\xc3\xb3 a part mereixen Els Pastorets de Josep Maria Folch i Torres, que es representen cada Nadal a la sala de teatre de l'entitat. Hi participa un grup de m\xc3\xa9s de cent cinquanta persones. Tamb\xc3\xa9 conv\xc3\xa9 destacar l'espectacle comicomusical Tom\xc3\xa0quet, que t\xc3\xa9 una cita obligada cada temporada als voltants de maig des de 1949._NEWLINE_Altres seccions i activitats de l'entitat s\xc3\xb3n el tennis de taula, les excursions, el Grup de Dones, l'esbart d'antics dansaires, la biblioteca, el caf\xc3\xa8 concert, el cinef\xc3\xb2rum, etc. El Foment Hortenc \xc3\xa9s una de les entitats m\xc3\xa9s emblem\xc3\xa0tiques d'Horta. El 2006 va rebre la Medalla d'Honor de Barcelona."